2021 m. pasaulio šachmatų taurės varžybos

2021 m. pasaulio šachmatų taurės varžybos – tai atvirasis  vieno minuso sistemos šachmatų turnyras, surengtas 2021 m. liepos 10 – rugpjūčio 8 d. Sočyje. Pasaulio šachmatų taurę laimėjo Lenkijos didmeistris Kšištofas Duda.
Jis kartu su antrą vietą užėmusiu Rusijos didmeistriu Sergeju Kariakinu iškovojo teisę žaisti sekančio pasaulio šachmatų čempionato ciklo 2022 m. kandidatų turnyre. Likusieji ketvirtfinalio dalyviai pateko į 2022 m. Didžiojo prizo varžybas.

Lygiagrečiai, toje pačioje vietoje, vyko ir pirmosios pasaulio moterų šachmatų taurės varžybos.

 Varžybų nuostatai 
 Hibridinės varžybos 
FIDE naudoja terminą hibridinės varžybos renginiams, kuriuose visi žaidėjai, žaidžiant internetu, yra arbitrų fiziškai prižiūrimi. Rekomenduojama varžybas rengti viešose vietose, pavyzdžiui, šachmatų klube, federacijos būstinėje ar viešbutyje ir pan.

FIDE nusprendė, kad kol dar vyksta Kovid-19 pandemija ir būtų prisilaikoma konkrečių papildomų reikalavimų, šachmatininkai, pasaulio čempionato atrankos turnyruose galėtų žaisti su varžovu atskirose vietose internetu.

Kad būtų išvengta sukčiavimo, varžybas žaidimo vietose prižiūri arbitrai. Jie fiziškai dalyvauja: įrengiant stebėjimo kameras, stebi varžybų eigą, prižiūri kaip laikomasi FIDE internetinių šachmatų taisyklių. .

Arbitrų kiekis turi būti pakankamas (bent 2) ir gali būti didesnis, priklausomai nuo salėje žaidžiančių dalyvių skaičiaus. Kameros sumontuojamos taip, kad iš jų būtų matomas žaidimų salės panoraminis vaizdas, o kiekvieną žaidėją prižiūrėtų atskira kamera.

 Žaidėjų atranka 
Į pasaulio šachmatų taurės varžybas žaidėjai patenka tokia tvarka:

 I. pasaulio šachmatų čempionas.

 II. 2019 m. šachmatų pasaulio taurė|2019 m. šachmatų pasaulio taurė]] nugalėtojas, antros vietos laimėtojas ir du (2) likę pusfinalio dalyviai. Viso: keturi (4) žaidėjai.
 III. Pasaulio moterų čempionė Džju Vendžjin.

 IV. 2019 m. pasaulio jaunimo (U-20) čempionas.

 V. Žemynų turnyrų atrankos dalyviams (tiems kurie nepateko pagal I–IV punktus) – skirta aštuoniasdešimt (80) vietų.
 Paskirstant jas žemynams, taikoma tokia tvarka:
 dvylika (12) skirtų vietų yra paskirstytos taip, kad kiekvienas iš keturių žemynų gauna po tris (3) vietas;
 aštuonios (8) vietos yra skirtos jaunimui (gimusiems 1999 m. sausio 1 d. ar vėliau) ir išdalijamos taip:
 kiekvienas žemynas gauna tiek vietų, kiek turi jaunimo amžiaus žaidėjų tarp 8 geriausių vidutiniame FIDE pasaulio jaunimo reitingo sąraše, apskaičiuotame iš dvylikos (12) mėnesių standartinių jaunimo reitingų sąrašų. Tad iš žemynų varžybų vietos jaunimui paskirstytos taip: Amerika gavo 2 vietas, Azija – 3; Europa – 3.
 Likusios šešiasdešimt (60) žemynams skirtų vietų yra paskirstytos taip: kiekvienas žemynas gauna tiek vietų kiek turi žaidėjų vidutiniame šešiasdešimties geriausių FIDE standartinių reitingų sąraše, apskaičiuotame iš dvylikos (12) mėnesių (nuo 2019 m. vasario iki 2020 m. sausio mėn.) sąrašų. Atskiriems žemynams apskaičiavus vietų skaičių: Afrika gavo – 1, Amerika – 6, Azija – 12, Europa – 41.
 VI. Trylika (13) žaidėjų, kurie nepateko pagal I–V punktus, atrenkami pagal vidutinį reitingą, apskaičiuotą iš dvylikos (12) mėnesių (nuo 2020 m. liepos iki 2021 m. birželio mėn.) standartinių FIDE reitingų sąrašų. Kandidatų reitingai lyginami, atsižvelgiant į du skaičius po kablelio. Jei jie yra lygus, lemia bendras visų 12-kos mėn., reitinguotų standartiniu reitingu, partijų skaičius: daugiau tokių partijų sužaidęs žaidėjas, sąraše stovi aukštesnėje vietoje.
 VII. Šimtas (100) federacijų, atrinktos pagal jų dešimties (10) geriausių žaidėjų FIDE standartinio reitingo vidurkį, galėjo deleguoti, iki 2021 m. birželio 5 d., savo federacijoje registruotą vieną žaidėją.
 VIII. FIDE prezidento nominuoti keturi (4) žaidėjai).
 IX. Varžybų Organizatoriaus pasirinkti du (2) žaidėjai.

Viso: 206 žaidėjai.

 Laikas galvojimui 
Partijos žaidžiamos naudojant FIDE patvirtintus šachmatų elektroninius laikrodžius ir lentas.

Pirmiems 40 ėjimų varžovams skiriama po 90 min., o likusiems ėjimams – po 30 min. Be to, nuo pirmojo ėjimo po kiekvieno ėjimo pridedama 30 sek.
Jei žaidėjas atvyksta prie šachmatų lentos pavėlavęs mažiau 15-kos minučių nuo tikrosios partijos pradžios, jis turėtų būti nubaustas: išskaičiuojant iš jo gauto prizo penkis šimtus (500) JAV dolerių. Jei vėluojama daugiau nei 15 minučių, žaidėjui užskaitomas pralaimėjimas.

 Nugalėtojo išaiškinimas esant lygiam rezultatui 
Kai pasibaigus pagrindiniam mačui, vienas iš dalyvių yra surinkęs 1,5 taško, jis tampa mačo nugalėtoju.
Pagrindiniam mačui pasibaigus lygiosiomis žaidžiamos papildomos partijos.

 Traukiami burtai dėl figūrų spalvos ir žaidžiamos dvi, po 25 min., greitosios partijos, pridedant po kiekvieno ėjimo po 10 sek.
 Jei po jų, mačo rezultatas lieka lygus, traukiami burtai dėl figūrų spalvų ir žaidžiamos dvi (10 min. +. po kiekvieno ėjimo pridedant po10 sek) greitųjų šachmatų partijos.
 Jei pabaigus šias partijas rezultatas vis dar lygus, traukiami burtai dėl spalvų ir žaidžiamos dvi žaibo partijos (5 min. + 3 sek).
 Jei ir šis mačas baigiasi lygiosiomis, tai žaidžiama viena – paskutinė žaibo partija (Armagedonas). Traukiami burtai ir žaidėjas, kuris laimėjo burtų traukimą, gali pasirinkti figūrų spalvą. Baltieji žaidimui gauna 5 min., o juodieji – 4 min., be to, nuo 61 ėjimo, po kiekvieno ėjimo, abiem žaidėjams pridedama po 3 sek. Jei ir ši partija baigiasi lygiosiomis, mačo nugalėtoju skelbiami juodieji.

 Formatas 
2017 m. Pasaulio šachmatų taurės varžybose žaidžiami 8 ratai (mačai po 2 partijas). Mačų nugalėtojai patenka į sekantį ratą.
Pirmame rate žaidžia 156 žaidėjai, antrame – 128,trečiame – 64, ketvirtame -32, penktame (aštuntfinalyje) – 16, šeštame (pusfinalyje) – 8, septintame (pusfinalyje) –4, 8-ame (finale) – 2 ir 2 žaidėjai mače dėl trečios vietos.

 Žaidėjų suporavimas 
Porų sudarymui žaidėjai yra reitinguojami pagal naujausią FIDE standartinių šachmatų reitingų sąrašą.

 Jei du ar daugiau kandidatų turi tą patį reitingą, žaidėjas, kuris per nustatytą reitingavimo laikotarpį sužaidė daugiau reitinguojamų partijų užima aukštesnę vietą.
 Esant vienodam sužaistų partijų skaičiui, žaidėjo vieta eilėje sprendžiama burtų keliu.
 Jei dalyvauja dabartinis pasaulio čempionas jam eilėje suteikiama pirma vieta,

Pirmajame rate dalyvauja tie žaidėjai, kurie dalyvių reitingų sąraše užima 51-206 vietas. Parenkant žaidėjų poras laikomasi principo laikosi principo: viršutinėje sąrašo pusės dalyviai žaidžia su apverstos apatinės pusės žaidėju.
 1-as mačas: 51-os vietos žaidėjas prieš 206 vietos žaidėją,
 2-as mačas: 52-os vietos žaidėjas prieš 205 vietos žaidėją,
 ….
 78- as mačas: 128-os vietos žaidėjas prieš 129 vietos žaidėją,

Antrajame rate prie 78 pirmojo rato nugalėtojų prisijungia, penkiasdešimt (50), nežaidusių pirmajame rate, aukščiausio reitingo žaidėjų. Jie naujame bendrajame saraše užima viršutinę dalį. Sudarant antro rato žaidėjų poras laikomasi to paties principo, kaip ir pirmajame rate.

 1-as 2-o rato mačas: 1-ą vietą užimantis naujo sąrašo žaidėjas žaidžia prieš 1-o rato 78 mačo nugalėtoją,
 2-as 2-o rato mačas: 2-ą vietą užimantis naujo sąrašo žaidėjas žaidėjas prieš 1-o rato 77 mačo nugalėtoją ir t. t.
 ….
 64-as 2-o rato mačas: 1-o rato 14-o mačo nugalėtojas prieš 1-o rato 15-o mačo nugalėtoją.

Jei žemesnio rango žaidėjas laimi bet kurias rungtynes, jis automatiškai užima savo nugalėto priešininko poziciją sąraše.

Likusiuose ratuose dalyvių poravimui taikoma tas pats parinkimo principas: viršutinėje sąrašo pusėje esantis žaidžia su apverstos apatinės pusės atitinkamu žaidėju.

 Prizai 
Pasaulio šachmatų taurės dalyviai, patekę į sekantį ratą, gauna piniginius prizus (JAV doleriais).
 RataiDalyviai ir prizas Suma 1-as  78 × 3750  292500 2-as  64× 6 000  384 000 3-ias  32 × 10 000  320000 4-as  16 × 16 000  256 000 5-as  8 × 25 000  200000 6-as  2 × 35 000  140000 2-a vieta  80 000  80 000 Nugalėtojas 110 000  110 000 Viso  1892500

Be to, nuo kiekvieno dalyvio atskaitoma 20% nuo jo prizo dydžio į FIDE sąskaitą. https://handbook.fide.com/files/handbook/WorldCup2021Regulations.pdf

 Dalyviai 

 Žaidėjų keitimas 
Žaidėjui atsisakius dalyvauti varžybose jis yra keičiamas. Žaidėjai, išskyrus patekusius iš žemynų ir jų zoninių turnyrų, yra keičiami žaidėjais iš FIDE sudaryto vidutinio reitingo sąrašo.

Žaidėjai iš žemynų ar jų zoninių turnyrų, keičiami žaidėjais iš atitinkamo žemyno atrankos varžybų. Kandidatas pakeitimui iš zoninio turnyro, turi būti surinkęs ne mažiau kaip 50% galimų taškų, kitaip keitimui atrenkamas žaidėjas iš atitinkamo žemyno šachmatų čempionato.

Žaidėjo aukštesnė vieta vidutinio reitingo sąraše suteikia jam pranašumą, keičiant žaidėją, patekusį iš reitingo sąrašo ar iš zoninio, ar žemyno čempionato.

  Teimuras Radžabovas (PT) →  Borisas Gelfandas (R).
  Dinas Liženis (PT) →  Antonas Korobovas (R).
  Jevgenijus Štembuliakas U20 →  Vladimiras Malachovas (R).
  Džju Vendžjin (WWC) →  Dmitrijus Jakovenka, 2684 (R).
  Janas Nepomniaščis R) →  Pentala Harikrišna (R).
 Veslis So (R) →  Viditas Gudžratis 2726 (R).
  Richardas Raportas (R) → Alexandras Areščenka, 2687 (R).
  Vangas Hao (R) →  Salemas Salehas, 2682 (R).
 Višvanatanas Anandas (R) →  Jordenas van Forestas, 2701 (R).
  Lu Šanglejus (AZ) →  Parhamas Magsudlu, 2698 (AZ).
 Veselinas Topalovas (ER) →  Kirilas Georgijevas, 2594 (FS).
  Michaelis Adamsas (ER) →  Jurijus Kryvoručka, 2699 (ER).
  Viktoras Láznička (E) →  Viktoras Erdešas, 2614 (E).
  Michaelis Videnkeleris (Z1.10) →  Heldži Damas Ziska, 2539 (Z1.10).
  Temuras Kuibokarovas (Z3.6) →  Elmeras Prudente, CM, 1998 (Z3.6).
  Huan Ženčze (Z3.5) → FIDE prezidento pasiūlymas (PS)
  Bai Žinšis (Z3.5) → FIDE prezidento pasiūlymas (PS)

Šešios šalių federacijos: Bosnija ir Hercegovina, Kinija, Japonija, Pietų Korėja, Peru, Vietnamas nepasiūlė žaidėjo. Dėl šios priežasties ir dėl iš 3.5 zonos dviejų kandidatų pasitraukimo, FIDE Prezidento (PS) nominuotųjų dalyvių skaičius padidėjo aštuoniais: nuo keturių iki dvylikos.
  Varužanas Akobianas, 2614 (PS)
  Čiletso Čipangas, CM, 2103 (PS)
  Denisas Kadričius, 2586 (PS)
  Ramešbabu Pragnanandha, 2608 (PS)
  Aleksejus Sarana, 2640 (PS)
  Davidas Paravianas,2629 (PS)
  Nihalas Sarinas, 2620 (PS)
  Abhimanjus Mišra, 2485 (PS)

 Galutinis dalyvių sąrašas 
Iš dalyvių, patekusių per atranką sąrašo, pakeitus atsisakiusius, ar negalėjusius, dėl ligos taurės varžybose dalyvauti, sudarytas galutinis sąrašas, atsižvelgiant į žaidėjų turimus 2021 m. birželio mėn. reitingus.

Žaidėjai yra didmeistriai, jei nenurodyta kitaip, pav.: TM, FM, CM.
  Magnusas Karlsenas , 2847 (PČ)
  Fabianas Karuana,2820 (R)
  Levonas Aronianas, 2781 (R)
  Anišas Giris, 2780 (R)
  Aleksandras Griščiukas, 2776 (R)
  Šahrijaras Mamedjarovas, 2770 (R)
  Maksimas Vašjė Legravas, 2760 (WC)
  Alireza Firuzdža, 2759 (R)
  Leinjeras Domíngesas, 2758 (R)
  Sergejus Karjakinas, 2757 (R)
  Pentala Harikrišna, 2730 (R)
  Janas-Kšištofas Duda, 2729 (ER)
  Viditas Gudžratis, 2726 (R)
  Dmitrijus Andreikinas, 2724 (ER)
  Nikita Vitiugovas, 2724 (ER)
  Andrejus Jesipenka, 2716 (E)
  Danilas Dubovas, 2714 (ER)
  Piotras Svidleris, 2714 (ER)
  Franciskas Valjechas Ponsas, 2710 (ER)
  Džefris Siunas, 2709 (Z2.1)
  Jevgenijus Tomaševskis, 2706 (E)
  Jui Janji, 2705 (WC)
  Vladislavas Artemjevas, 2704 (E)
  Basemas Aminas, 2703 (AF)
  Jordenas van Forestas, 2701 (R)
  Kirilas Alekseenka, 2699 (ER)
  Jurijus Kryvoručka, 2699 (ER)
  Parhamas Magsudlu, 2698 (AZ)
  Davidas Navara, 2697 (ER)
  Vladimiras Fedosejevas, 2696 (E)
  Samuelis Šenklendas, 2691 (Z2.1)
  Maksimas Matlakovas, 2688 (E)
  Radosłavas Vojtašekas, 2687 (ER)
  Alexandras Areščenka, 2687 (R)
  Dmitrijus Jakovenka, 2684 (R)
  Alexandras Predke, 2683 (E)
  Antonas Korobovas, 2683 (R)
  Salemas Salehas, 2682 (R)
  Gabrielius Sargisianas, 2682 (FS)
  Markus Rageris, 2680 (FS)
  Etjenas Bekhu, 2678 (FS)
  Borisas Gelfandas, 2675 (R)
  Ferencas Berkešas,2673 (FS)
  Davidas Antónas Giharas, 2673 (E)
  Nilsas Grandelijus, 2670 (FS)
  Matiasas Bliubaumas, 2669 (FS)
  Ivanas Čeparinovas, 2667 (E)
  Vladimiras Malachovas, 2666 (R)
  Nidžatas Abasovas, 2665 (PS)
  Aleksejus Širovas, 2662 (FS)
  Sananas Sjugirovas, 2661 (E)
  Baškaranas Adhibanas, 2660 (FS)
  Samuelis Sevianas, 2660 (Z2.1)
  Konstantinas Lupulesku, 2656 (E)
  Grigorijus Oparinas, 2654 (E)
  Yurijus Kuzubovas, 2653 (FS)
  Horche Coris, 2652 (Z2.4)
  Aleksandras Oniščiukas, 2649 (Z2.1)
  Haikas Martirosianas, 2648 (E)
  Ivanas Šaričius, 2645 (FS)
  Aravindas Čitambaramas, 2641 (Z3.7)
  Aleksejus Sarana, 2640 (PS)
  Aleksandras Motylevas, 2639 (E)
  Arjanas Tari, 2639 (FS)
  Jevgenijus Barejevas, 2638 (Z2.2)
  Rinatas Džumabajevas, 2637 (FS)
  Vladislavas Kovaliovas, 2637 (PS)
  Nodirbekas Abdusatorovas, 2634 (Z3.4)
  Alanas Pičotas, 2630 (FS)
  Mustafa Jilmazas, 2630 (E)
  Davidas Paravianas,2629 (PS)
  Sandras Mareka, 2629 (AM)
  Pavelas Ponkratovas,2627 (E)
  Bogdanas-Danielius Diakas, 2627 (E)
  Ahmedas Adly, 2625 (AF)
  Benjaminas Bokas, 2624 (FS)
  Neuris Delgado Ramíres, 2622 (Z2.5)
  Nihalas Sarinas, 2620 (PS)
  Jaroslavas Žerebuchas, 2620 (FS)
  Šantas Sargsianas, 2618 (E)
  Danielius Vocaturis, 2617 (FS)
  Rasmusas Svanė, 2615 (E)
  Viktoras Erdešas, 2614 (E)
  Varužanas Akobianas, 2614 (PS)
  Pėja Idanis, 2614 (FS)
  Aminas Tabatabai, 2613 (AZ)
  Arikas Braunas, 2609 (E)
  Vadimas Zviaginsevas, 2608 (E)
  Kacperis Piorunas,2608 (FS)
  Ramešbabu Pragnanandha, 2608 (PS)
  Aleksandras Inđžičius, 2607 (E)
  Kristobalis Henriė Viliagra, 2606 (AM)
  Vasifas Durarbaili, 2606 (FS)
  Timuras Garejevas, 2606 (Z2.1)
  Ivanas Ivaniševičius, 2606 (E)
  Kvgenijus Aleksejevas 2605 (E)
  Hjorvaras Steinn Gretersonas, 2603 (FS)
  Baduras Džobava, 2603 (E)
  Akselis Bachmanas, 2599 (AM)
  Nodirbekas Jakubojevas, 2598 (Z3.4)
  Kirilas Georgijevas, 2594 (FS)
  Antė Brkyčius, 2592 (E)
  Michalas Krasenkovas, 2591 (E)
  Mirčajus-Emilijanas Parlygrasas, 2591 (FS)
  Oganesas Gabuzianas, 2590 (E)
  Viorelis Iordakesku, 2589 (FS)
  Denisas Kadričius, 2586 (PS)
  Sebastianas Bogneros, 2581 (FS)
  Viktoras Mikhalevskis, 2581 (FS)
  Velimiras Ivičius, 2582 (FS)
  Madsas Andersenas, 2579 (FS)
  Domaradžu  Gukešas, 2578 (PS)
  Tai Dai Van Nguenas, 2577 (E)
  Karlos Danielis Albornosas Kabrera, 2573 (Z2.3)
  Ėmre Džanas, 2569 (E)
  Alexandras Fieras, 2569 (FS)
  Nikita Meškovas, 2568 (FS)
  Jaseras Kesada Péresas,2 565 (FS)
  Lukas Paičadzė, 2564 (E)
  Levanas Pantsulaja, 2564 (FS)
  Javokhiras Sindarovas, 2558 (AZ)
  Elšhanas Moradiabadis, 2555 (AM)
  Krikoras Mekhitarianas,2554 (AM)
  Federiko Peresas Ponša,2554 (Z2.5)
  Borisas Savčenka, 2553 (E)
  Bobis Čengas, 2552 (FS)
  Susantas Megaranto, 2550 (FS)
  Saša Martinovičius, 2548 (E)
  Kaido Kulaotsas, 2548 (FS)
  Ehsanas Gaemas Maghami, 2547 (Z3.1)
  Vahapas Šanalis, 2546 (FS)
  Nikita Afanasjevas, 2542 (E)
  Momčilas Nikolovas, 2542 (FS)
  Chuanas Carlosas Gonzálezas Zamora, 2540 (FS)
  Heldži Damas Ziska, 2539 (Z1.10)
  Andriu Tengas, 2538 (AM)
  Žahongiras Vakhidovas, 2534 (FS)
  Šamsidinas Vohidovas, 2530 (AZ)
  Leandras Krysa, 2527 (AM)
  Guilermo Vaskesas, TM,2527 (FS)
  Jerguš Pechačis ,2523 (PS)
  Darsy Lymas, 2522 (Z2.4)
  Vojtěchas Plátas, 2521 (FS)
  Ádámas Kozákas, 2518 (E)
  Pavełas Tekla, TM,2514 (E)
  Pablo Salinas Herera, 2514 (FS)
  Robertas Hungaskis, 2514 (AM)
  Vyn Zau Htunas, TM,2508 (FS)
  Panyrselvamas. Inijanas,2506 (IAZ)
  Dambasurenas Batsurenas 2504 (FS)
  Volodaras Murzinas, TM, 2502 (FS)
  Bilelis Bylahsanas, 2499 (FS)
  Jurajus Druska, TM, 2493 (FS)
  Matejus Šebenikas, 2492 (FS)
  Serchio Barientosas, 2490 (Z2.3)
  Alexandras Dgebuadzė, 2488 (FS)
  Razvanas Preocas, 2487 (FS)
  Kirilas Šubinas, TM, 2486 (OS)
  Abhimanjus Mišra, 2485 (PS)
  Kirilas Stupakas, 2485 (FS)
  Adhamas Favzy, 2485 (AF)
  Andréšas Rodrígesas Vila, 2484 (FS)
  Tynas Džinjao, TM, 2482 (AZ)
  Dmitrjus Skliarovas, TM, 2480 (FS)
  Gou Vei Mynas, 2478 (FS)
  Lukas Draškovičius, TM, 2469 (FS)
  Paulas Bersamina, TM|, 2462 (FS)
  Rudikas Makarianas, TM, 2460 (OS)
  Ravija Haris, TM, 2440 (FS)
  Karolis Jukšta, FM, 2438 (FS)
  Bašeras Al Kudaimis, TM, 2435 (FS)
  Ziauras Rahmanas, 2434 (Z3.2)
  Estebanas Valderama Kiceno, TM,2430 (FS)
  Saparmuratas Atabajevas, TM, 2425 (FS)
  Esamas El Gindis, 2420 (FS)
  Sugaras Gan-Erdene, TM, 2419 (AZ)
  Pedro Ramonas Martinesas Rejesas, FM, 2417 (FS)
  Evgenijos Joanidis, TM, 2411 (FS)
  Arturas Segvanis, TM, 2409 (FS)
  Nijazas Muršedas, 2404 (FS)
  Asyl Abdyžaparas, 2403 (FS)
  Abdelrahmanas Hešamas, 2397 (AF)
  Amiras Zaibi, 2396 (FS)
  Andre Ventura Souzas, TM, 2390 (FS)
  Sami Haderas, TM, 2382 (FS)
  Mohamedas Tisiras, TM, 2379 (FS)
  Noamanas Omaras, TM, 2367 (FS)
  Serchio Minero Pinedas, TM, 2365 (FS)
  Mohamadas Ervanas, TM, 2356 (AZ)
  Rodvelas Makoto, TM, 2352 (FS)
  Baširas Eiti, TM, 2340 (FS)
  Danielis Kisonas, TM, 2319 (Z3.3)
  Danielis Berišas, FM, 2313 (FS)
  Abobkeras Mohamedas Elarabis, FM, 2307 (FS)
  Olanrevadžu Adžibolas, -, 2302 (FS)
  Maiklas Končou, TM, 2297 (Z3.3)
  Sergio Migelis, FM, 2286 (FS)
  Čitumbo Mvalis, TM, 2281 (FS)
  Akar Ali Salih Salihas, FM, 2274 (FS)
  Ališeras Karimovas, FM, 2244 (FS)
  Antuanas Kasis, FM, 2205 (FS)
  Ranindu Dilšanas Lijanažas, 2203 (FS)
  Allen Či Čžou Fanas, FM, 2193 (FS)
  Sumantas Subramanjamas, FM, 2155 (FS)
  Čiletso Čipangas, [Kandidatas į meistrus|CM]], 2103 (PS)
  Elmeras Prudente, CM, 1998 (Z3.6) 
Paaiškinimai.

Santrumpos skliausteliuose rodo kokiu būdu žaidėjas pateko į taurės dalyvių sąrašą.
 PČ: pasaulio čempionas;
 R: iš 12-kos publikuotų tarp 2020 liepos iki 2021birželio mėn. reitingų vidurkių sarašo;
 FS: žaidėjo šalies šachmatų federacijos siūlymu;
 ER: žaidėjai iš Europos, atrinkti iš vidutinio reitingo sąrašo;
 E: iš 2021 m. Europos hibridinio šachmatų čempionato;
 AM: iš 2021 m. Amerikos hibridinio šachmatų čempionato;
 AZ: iš 2021 m. Azijos hibridinio šachmatų čempionato;
 IAZ: iš 2021 m. Indijos šachmatų čempionato;
 AF: iš 2021 m. Afrikos šachmatų čempionato;
 iš 2021 m.: Europos Z1.10; Amerikos Z2.1, 5), 2.2 (Z2.2), 2.3 (Z2.3), 2.4 (Z2.4), 2.5 (Z2.5) ir Azijos (Z3.1), (Z3.2), (Z3.3), Z3.4), (Z3.5), (Z3.6), (Z3.7) zoninių turnyrų.
 PS: FIDE prezidento siūlymu;
 OS: varžybų organizatorių siūlymu.

 Varžybų eiga 

 Tvarkaraštis 
2021 m. FIDE pasaulio taurės tvarkaraštis
 Liepos 12 d. Pirmadienis 1 ratas 1 partija
 Liepos 13 d. Antradienį 1 ratas 2 partija
 Liepos 14 d. Trečiadienis 1 ratas papild. partijos
 Liepos 15 d. Ketvirtadienis 2 ratas 1 partija
 Liepos 16 d. Penktadienis 2 ratas 2 partija
 Liepos 17 d. Šeštadienis 2 ratas papild. partijos
 Liepos 18 d. Sekmadienis 3 ratas 1 partija
 Liepos 19 d. Pirmadienis 3 ratas 2 partija
 Liepos 20 d. Antradienį 3 ratas Papild. partijos
 Liepos 21 d. Trečiadienis Poilsio d. 
 Liepos 22 d. Ketvirtadienis 4 ratas 1 partija
 Liepos 23 d. Penktadienis 4 ratas 2 partija
 Liepos 24 d. Šeštadienis 4 ratas papild. partijos
 Liepos 25 d. Sekmadienis 5 ratas 1 partija
 Liepos 26 d. Pirmadienis 5 ratas 2 partija
 Liepos 27 d. Antradienį 5 ratas papild. partijos
 Liepos 28 d. Trečiadienis 6 ratas 1 partija
 Liepos 29 d. Ketvirtadienis 6 ratas 2 partija
 Liepos 30 d. Penktadienis 6 ratas papild. partijos
 Liepos 31 d. Šeštadienis Poilsio d.
 Rugpjūčio 1 d Sekmadienis 7 ratas 1 partija
 Rugpjūčio 2 d Pirmadienis 7 ratas 2 partija
 Rugpjūčio 3 d Antradienį 7 ratas papild. partijos
 Rugpjūčio 4 d Trečiadienis Finalo ir dėl 3-ios vietos mačai 1 partija
 Rugpjūčio 5 d Ketvirtadienis Finalo ir dėl 3-ios vietos mačai 2 partija
 Rugpjūčio 6 d Penktadienis Finalo ir dėl 3-ios vietos mačų papild. part.
 1-4 ratai 
Pirmadienį, 2021 m. liepos 12 d. popietę, pramogų ir laisvalaikio komplekse „Galaxy“ , prasidėjo pasaulio šachmatų taurės varžybos. Jas pradėjo vyriausiasis arbitras prancūzas Laurentis Freidas, 15:00 paleidęs baltosiomis figūromis žaidusių dalyvių šachmatų laikrodžius. 
 1-as ratas 
R1.1. Pirmoji partija 

Kaip įprasta atkrentamose varžybose, kur tarpusavyje ankstyvuose etapuose žaidžia nevienodo lygio šachmatininkai, buvo staigmenų.

Ryškiausia jų, buvo tarptautinio meistro  Ravijos Hario (rtg. 2440) pergalė prieš patyrusį Rusijos didmeistrį (DM) Vadimą Zviaginsevą (rtg. 2608). Po ankstyvo išsikeitimo valdovėmis  prancūziškojoje gynyboje, Haris palaipsniui didino savo pranašumą ir įveikė varžovą bokštų baigmėje, žr. →  .

Didelio žiniasklaidos dėmesio dalis buvo nukreipta į JAV 12-mečio vunderkindo, neseniai tapusio jauniausiu šachmatų istorijoje DM, Abhimanju Mišros (2485) pasirodymą. Jis prieš patyrusį gruzinų DM Badurą Jobavą (2603) atkakliai kovojo, bet, galiausiai, turėjo pripažinti varžovo pranašumą.

Kita jauna, kylanti Rusijos žvaigždė, 14-metis TM Volodaras Murzinas (2502), baigęs partiją lygiosiomis, turėjo pėstininku viršaus ir buvo arti pergalės prieš Moldovos veteraną DM Viorelą Jordačesku (2589).

Tačiau efektingiausia dienos partija buvo čiliečio DM Pablo Salino (2514) pergalė prieš danų DM Madsą Anderseną (2579), kurią galima būtų talpinti, gražiausių partijų rinkiniuose.

Pusiau slaviškojoje gynyboje, P. Salinas, žaidęs juodosiomis figūromis, bokštu ir rikiu pradėjo daryti spaudimą vertikalėje c.  Čia Andersenas klydo, paėjęs 19. a3?, o varžovas, paaukojęs žirgą 19… Žxf2!, atvėrė baltųjų karaliaus sparną. 
Dar po keletos efektingų ėjimų, atvėrusių savo figūroms linijas, juodieji paaukojo valdovę (25…. Vg1+!!, 26.Žxg1) ir paskelbė baltiesiems matą 26… Žxh2X, žr.  → .

R1.2. Antroji partija 
Kai kuriems favoritams, pralaimėjusiems pirmąją partiją,  kad išlygintų mačo rezultatą, reikėjo antrojoje partijoje būtinai laimėti. Tik tai leistų  jiems  dėl patekimo į sekantį etapą kovoti, žaidžiant greitąsias partijas.

Bene reikšmingiausias buvo DM Vadimo Zviaginsevo (2608) revanšas prieš TM Ravį Harijų (2440). Pagrindinis momentas partijoje buvo juodųjų klaida 33 ėjime, kai vietoj ėjimo 33… Rf4?,  leidusio baltiesiems paeiti 34.Žf5!, jie galėjo žaisti 33… Bg8, grasindami tiek 34… Bxe6, tiek 34… b3, žr. → .

Tačiau dienos staigmena buvo  TM Čitumbo Mvalio (rtg. 2281) iš Zambijos pergalė prieš armėnų DM Haiką Martirosianą (rtg. 2632), žr.  →    Jis išlygino mačo rezultatą ir galės kovoti dėl pergalės mače, žaisdamas greitąsias partijas. Puikus Afrikos žaidėjo pasiekimas, primenantis, kad pasaulio taurės varžybose nebūna lengvų partijų.

Tarp tų, kurie savo pirmojo rato varžovus nugalėjo rezultatu 2:0, galima išskirti jauną norvegų DM Arjaną Tarį (2639), DM Nodirbeką Abdusatorovą (2634) iš Uzbekistano, DM Samuelį Sevianą (2647) iš JAV bei Indijos DM B. Adhibaną (2660), ukrainietį DM Jurijų Kuzubovą (2653), veteraną iš Rusijos DM Aleksandrą Motylevą (2639).

Tačiau dauguma favoritų, laimėjusių pirmąsias partijas, žaidė atsargiai, kad užsitikrintų  lygiąsias, kurios leistų patekti į kitą turnyro etapą. Pav, Indijos vunderkindas DM Ramešbabu Pragnanandha (2608),  antroje partijoje turėdamas keletą progų laimėti, nerizikavo ir baigė partiją lygiosiomis. 

Sužaidus 1-ojo rato po dvi partijas, paaiškėjo, kad 38 žaidėjai dėl patekimo į sekantį etapą dar turės kovoti, žaisdami greitųjų partijų mačus.

 R.1. Mačų nugalėtojų išaiškinimas 
Sužaidus po dvi klasikines partijas, 19-koje mačų nepaaiškėjo laimėtojai. Jie buvo nustatyti pagal nugalėtojo išaiškinimo, esant lygiam rezultatui tvarką: žaidžiant greitųjų partijų mačus.
Daugumai favoritų, kad nugalėtų žemesnio reitingo varžovus ir patektų į antrąjį ratą, pakako dviejų greitųjų partijų.

Tarp partijų,  nusipelniusių dėmesio, buvo  DM Haiko Martirosiano (2632) ir Zambijos TM Čitumbo Mvalio (2281) akistata.  Tačiau sensacijos neįvyko: kaip vėliau Zambijos tarptautinis meistras prisipažino: „šiandien buvo ne jo diena“.

Įdomus mačas vyko tarp  dviejų egiptiečių DM Abdelrahmano Hešamo (2397) Ir Egipto olimpinės komandos kolegos Ahmedo Adly (2625). Nors pagal reitingą Adly turėtų laimėti, tačiau komandos kolegų tarpusavio susitikimai ne visada klostosi logiškai - taip atsitiko ir šįkart: po lygiųjų pirmojoje greitųjų partijoje, laimėjęs antrąją, Hešamas pateko į 2-ąjį ratą.

Dar dviejų šios dienos staigmenų autoriais buvo jauni tarptautiniai meistrai: Ravis Harijus ir Volodaras Murzinas.

Anglas Ravis Harijus (2440) žaidė dvi greitąsias partijas (25/10) su Rusijos patyrusiu DM Vadimu Zviaginsevu (2608). Laimėjęs pirmąją, antrojoje, kad pasiektų lygiąsias, Raviui teko bokštų baigmėje gintis trimis pėstininkais prieš varžovo keturis.
Galų gale, varžovas, siekdamas jam būtinos pergalės,  grubiai klydo ir Harijus, netikėtai pelnęs dar tašką, greitųjų mačą laimėjo 2:0 bei iškopė į antrąjį ratą.

14-metis TM Volodaras Murzinas (2502) sužaidė vieną iš įsimintiniausių pirmojo rato mačų, bendru rezultatu - 3,5-2,5, įveikęs patyrusį Moldovos DM Viorelą Jordačesku (2589). Jis, abi greitąsias (25+10) mačo partijas baigė lygiosiomis, o sekančiame, trumpesniajame (10+10) greitųjų mače, pasiekė pergalę.

 2-as ratas 
Kai antrajame rate prie 78 pirmojo rato mačų laimėtojų,  prisijungė 50, turėjusių aukščiausius reitingus žaidėjų, bendras dalyvių skaičius pasiekė - 128. Antrajam ratui žaidėjai buvo suporuoti pagal varžybų nuostatus.

R2.1. Pirmoji partija 

Antrojo rato pirmosiose partijose didelių staigmenų nebuvo.

Vienas pirmųjų žaidėjų, baigusių partiją, buvo DM Baskaranas Adhibanas (2660) Iš Indijos, žaidęs baltosiomis figūromis. Jis Nimcovičiaus gynyboję sužaidė 4. f3  ir, paaukojęs du pėstininkus, o po varžovo klaidos 22… Žf6? ir valdovę, privertė savo varžovą DM Neurį Delgado Ramirezą (2622) iš Paragvajaus iškart  pasiduoti, žr. → .

Tačiau daugiausiai dėmesio susilaukė Magnuso Karlseno partija su  DM Saša Martinovičiumi (2548) iš Kroatijos, švenčiančiu savo gimtadienį. Sudėtingame, be valdovių, vidurio žaidime, S. Martinovičius, žaidęs baltosiomis figūromis, apsiskaičiavo ir prarado pėstininką. Nors juodiesiems laimėti nebuvo paprasta, tačiau M. Karlseno gebėjimas žaisti pabaigas padarė savo ir po 34…Kd5 ėjimo baltieji pasidavė , žr. → 

Pradėjus antrojo rato partiją, dėl COVID-19 ligos Armėnijos DM Levonui Aronianui, buvusiam su kauke, ir jo varžovui teko palikti varžybų salę. Anksčiau šią savaitę Levonas turėjo karščiavimo simptomų ir buvo testuojamas. Jis buvo tikrintas ir prieš kelionę, o vėliau  Sočyje: liepos 10 d.,  11 d. ir 14 d.

Po trijų neigiamų rezultatų paskutinis buvo teigiamas. Sveikatos agentūra, atlikusii testus, privalėjo apie teigiamą rezultatą įspėti FIDE iki 13 val. vietos laiku, bet pranešė tik 15:21, kai jau buvo prasidėjęs antrasis ratas.

R2.2. Antroji partija 

Favoritų rezultatai.

Pasaulio čempionas, dar kartą rodė gerą žaidimo techniką, kai  turėdamas po lygiai pėstininkų, žirgo prieš rikį baigmėje įveikė savo varžovą. Kroatų DM Saša Martinovičius  klydo, paėjęs 53…Rh6 (po 53…Kd7 būtų lygiosios). Vis tik, pačioje pabaigoje jis dar galėjo išgelbėti partiją, jei nebūtų klydęs 63.... Rg3??, o būtų pasirinkęs 63…Rd6, kadangi tęsinys 64.Že5+ Kc7 65. Ke4 Kb6 vedė į lygiąsias, žr. → .

Viena iš pirmųjų  pasibaigusių partijų buvo DM Maksimo MaksimoVachier-Legravo pergalė prieš DM Elšaną Moradiabadi. Kadangi pirmoji partija baigėsi lygiosiomis, prancūzų žaidėjui, kad patektų į kitą etapą be greitųjų partijų mačų, reikėjo  pergalės. Partijoje Maksimas pasinaudojo keliomis Elšano  nedidelėmis klaidelėmis. Po 13… Žb6 (vietoj 13… Že7) ir manevras 15.Rf4! e5 16.Re3 užtikrino baltiesiems laukelio d5 kontrolę, žr. →  .

Kiti favoritai, iškart patekę į trečiąjį ratą, buvo: DM Fabianas Karuana, Aleksandras Griščiukas, Anišas Giri ir Sergejus Karjakinas, tačiau Mamedjarovui, Firuzdžai ir Domingesui,  norint ten patekti, dar teks žaisti greitųjų partijų mačus.

Kitos kovos

Antroji partija buvo sėkminga  jauniesiems Indijos didmeistriams Nihalui Sarinui ir Ramešbabu Pragnanandhai. Jie  -  tarp žaidėjų, kurie, nežaidę greitųjų partijų, pasiekė trečiąjį FIDE pasaulio taurės ratą.

Ramešbabu iškovojo dvi pergales prieš patyrusį DM Gabrielį Sargisianą (Armėnija), turintį 76 Elo taškais aukštesnį reitingą. Antrojoje partijoje Sargisianas, kuriam buvo būtina pergalė,  už ataką paaukojo  figūrą, tačiau 15-metis jo varžovas, gerai apskaičiavęs gynybinius variantus, laimėjo, žr. →  .

Nihalas toliau demonstravo puikią formą. Pirmą partiją jis,  su aukštesnį reitingą turinčiu DM Sananu Sjugirovu, sužaidė lygiosiomis, o antrojoje - juodosiomis figūromis įveikė Rusijos didmeistrį, žr. → .

DM Domaradžu  Gukešas,  du kartus sužaidęs lygiosiomis su, DM Danilu Dubovu klasikines partijas,  toliau kovos  greitųjų partijų mačuose.

TM Ravis Harijus vėl pasižymėjo. Po po pralaimėjimo DM Etjenui Bekhu, anglas sugebėjo prieš prancūzą revanšuotis juodosiomis figūromis - prancūziškojoje gynyboje, žr. → .

Kiti žaidėjai, kurie pasiekė jiems būtiną pergalę, buvo: DM Horche Koris prieš DM Sandrą Mareką, DM Samas Sevianas prieš DM Benjaminą Boką, DM Salemasi Salehasi prieš DM Aleksandrą Indjičių, DM Ivanui Čeparinovas prieš DM Rasmusą Svanę ir DM Jaroslavas Žerebuchas prieš DM. Aleksejų Širovą. Pastarasis susitikimas buvo vienas įdomiausių.

Vis tik, 22 susitikimų nugalėtojai paaiškės, žaidžiant greitųjų partijų mačus.  Bent vienas iš pretendentų, žaisiančių  juos - 18-metis Prancūzijos DM Alireza Firuzdža turėjo neliūdėti, nes jam 2-ojoje partijoje prieš 15-metį.  Uzbekistano DM Javokhirą Sindarovą  tiek partijos vidurinėje stadijoje, tiek ir pabaigoje pavyko išvengti pralaimėjimo.

 R.2. Mačų nugalėtojų išaiškinimas 

Lyderių nesėkmės.

Nepaisant to, kad didžioji dalis antrojo rato susitikimų sprendėsi, žaidžiant  klasikines partijas, 44 žaidėjai, kurie klasikinių partijų mačus baigė taikiai, grįžo į  žaidimų salę išsikovoti vietos trečiajame pasaulio  taurės rate.

Pagrindinė greitųjų mačų staigmena buvo DM Alirezo Firuzdžos (2759) pralaimėjimas 16-mečiui DM iš Uzbekistano Javokhirui Sindarovui (2558).

Po dviejų lygiųjų (25 +10) greitosiose partijose, žaidžiant dvi (10+10) greitąsias, pirmojoje, kurioje J. Sindarovas žaidė senąją indiškąją gynyba, jis paaukojo pėstininką, 22… f3! ir po 23.… Žh5-f4, perėmė iniciatyvą bei laimėjo partiją, žr. → ,  o antrąją partiją, kurią žaidė baltosiomis, baigė taikiai.

Kita staigmena buvo 13-to aukščiausių pasaulio reitingų sąrašę esančio JAV DM Leniero Domingeso Pereso (2758) nepatekimas į sekantį ratą.  Greitosiose partijose visaip atsitinka, šįkart nugalėjo: DM Jakhongiras Vakhidovas (2534), dar vienas žaidėjas iš Uzbekistano. Jis išsikovojo teisę žaisti trečiajame rate.

Žaidžiant greitųjų (25+10) pirmąją partiją, bėdos prasidėjo dvidešimtame ėjime, kai Lenieras, žaisdamas juodosiomis figūromis, atsidūręs sunkioje padėtyje, bandė apginti savo žirgą ėjimu 20 ... Rd5 Po 21.e4 Bb5.  Domingesas matyt iš anksto tinkamai neįvertino varžovo ėjimo 22.a4!, žr. → .  Pralaimėjus pirmąją partiją, jam buvo būtina laimėti antrąją. Per daug rizikuodamas, pralaimėjo ir ją; tad Vakhidovas laimėjo greitąsias partijas rezultatu 2-0.

Buvo ir daugiau nelauktų rezultatų. Vienas jų - 20-mečio Irano žaidėjo DM Parhamo Magsudlu (2698) pralaimėjimas prieš 55 metų DM iš Bulgarijos|Kirilą Georgijevą (2594), kurio reitingas daugiau, kaip 100 taškų mažesnis. Abi klasikinės partijos  baigėsi lygiosiomis, tačiau pirmojoje greitųjų (25+10) partijoje nugalėjo K Georgijevas, nors  Parhamas, paaukojęs žirgą ėjimiu 27.Žxg7 įdomiai sužaidė, tačiau varžovas atkakliai gynėsi, o įstrigęs baltųjų žirgas ėjimu 33…Kxg7 buvo prarastas, žr. → .

Kiti rezultatai

Vyko ir keli  (10+10) trukmės partijų mačai. Po vieno iš jų: DM Ivano Čeparinovo iš Bulgarijos su DM Rasmusu Svane iš Vokietijos susitikime buvo žaidžiamas žaibo (5+3) dviejų partijų mačas, kuris baigėsi lygiosiomis ir neišaiškino, kuris turėtų žaisti trečiajame rate. Tad pagal nuostatus teko aiškintis, žaidžiant armagedono žaibo partiją, kurią I. Čeparinovas, žaidęs baltosiomis figūromis, laimėjo, žr. → .

Pasaulio taurės varžybose toliau žais tik didmeistriai: keturiolikmetis TM Volodaras Murzinas nesudebėjo pasipriešinti DM Vladislavui Artemjevui, o TM Raviui Harijai teko nusileisti DM Etjenu Bekhu.

 3-ias ratas 

64 dalyviai, visi didmeistriai, pradėjo trečiąjį pasaulio taurės ratą. "Silpniausių" žaidėjų reitingas buvo 2550+ ir beveik visi geriausi  tebesivaržė. Pasibaigus trečiajam ratui paaiškėjo kad   šachmatų deivė Kaisė buvo negailestinga ir išsiuntė namo tris, iš pasaulio geriausiųjų pagal reitingą  dešimtuko, žaidėjus. Iš  šio 10-tuko turnyre liko tik pasaulio čempionas Magnusas Karlsenas ir Alekansandras Griščiukas. 

R3.1. Pirmoji partija 
Lyderių sėkmės ir nesėkmės.

Pasaulio čempionas Magnusas Karlsenas, nugalėdamas baltosiomis figūromis Arjaną Tarį, žengė pirmą žingsnį link ketvirtojo rato.

Pradžioje A.Tariui sekėsi neblogai, bet likus nedaug laiko jis suklydo paėjęs 38 ... Rd4? 39. Bb5 a4? 40.Že7+ ir jam teko pasiduoti, nes susidarė padėtis, kur jis, arba netenka figūros, arba gauna matą. 38 ėjime jis galėjo žaisti 38… a4 ir, dviejų bokštų baigmėje dar būtų galėjęs ieškoti išsigelbėjimo, žr. → .

Nors amerikietis Fabianas Karuana juodosiomis figūromis su Rinatu Džumabajevu iš Kazachstano   baigė tik lygiosiomis, žr. →  , rezultatu jis liko patenkintas, kadangi rytoj  žais baltosiomis figūromis.

Geriausių pasaulio dešimtuko  žaidėjas - Aleksandras Griščiukas iš Rusijos,  baltaisiais įveikęs Argentinos lyderį Alaną Pičotą, žengė rimtą žingsnį, link kito etapo. Jo varžovas galimai  neįvertino baltųjų tarpinio ėjimo 17.Rf4!, dėl kurio juodieji atsidūrė keblioje padėtyje, žr. →  .

Trys 2700 reitingo didmeistriai krito pirmąją trečiojo rato dieną: pradžioje - Kinijos žaidėjas Jui Janji,  kurį užklupo  Amino Tabatabai iš Irano ataka, žr. →   ir Džefris Siunas iš JAV, nusileidęs sudėtingoje baigmėje vienoje  iš iki šiol ilgiausių turnyro partijų (120 ėjimų) - švedui Nilsui Grandelijui, žr. → .

Didžiausia rato staigmena buvo greitas Šahrijaro Mamedjarovo (Azerbaidžanas) pralaimėjimas 21 metų Haikui Martirosianui (Armėnija).

Nustebino  Š. Mamedjarovo, žaidusio juodaisiais, veiksmai šachmatų lentoje. Bėdos jam  prasidėjo, kai iš patogios pozicijos, kurią  po debiuto jis turėjo,  neįvertinęs savo f7 laukelio  silpnumo, užpuolė baltųjų laukelį f2. Puolimą H. Martirosianas nesunkiai atrėmė, žr. →  .

Kiti susitikimai.

Danilas Dubovas (Rusija) sužaidė vieną iš geriausių šios dienos partijų, žr. →   ir laimėjo prieš savo tautietį Vladimirą Malakhovą.

Be to, Van Foreestas-Piorunas (0-1), žr. → , Oparinas-Karjakinas (0-1), žr. → , Vitiugovas-Širovas (1-0), žr. → .

R3.2. Antroji partija 
Šeši žaidėjai, pralaimėję pirmą partiją sugebėjo atsirevanšuoti. Vienas iš jų, buvo 57 metų Michalas Krasenkovas (2591) iš Lenkijos, įveikęs 15-metį Indijos šachmatų vunderkindą Ramešbabu Pragnanandhą (2608), žr. → .

Tai pat padarė:  Džefris Siunas, nugalėjęs Nilsą Grandelijų ir Mamedjarovas baltaisiais  -  Haiką Martirosyaną.
Šįkart, žaisdamas su savo tautiečiu  Viditu Gudžračiu, Baskaranas Adhibanas žaidė sėkmingiau ir išlygino rezultatą.

Pirmas,  patekęs į 4 ratą,  buvo Danilas Dubovas (2714) iš Rusijos, sužaidęs lygiosiomis su  Vladimiru Malachovu (2666) (Rusija), žr. →    ir, laimėjęs mačą (1,5:0,5).

Pasaulio čempionas Magnusas Carlsenas  skirtingos spalvos rikių su bokštais baigmėje laimėjo juodaisiais prieš 2-ą pagal reitingą Norvegijos didmeistrį  Arjaną Tarį (2639), žr. → ,  tad bendras mačo rezultatas tapo - 2:0 ir Magnusas - iškopė į sekantį ratą.

Ketvirtajame rate žais ir Sergejus Karjakinas (2757) iš Rusijos. Jo oponentas Grigorijus Oparinas (2654) pirmojoje partijoje, pralaimėjęs lyginę baigmę,  privalėjo revanšuotis juodosiomis figūromis. Tačiau jam tai padaryti nepavyko ir po 38 ėjimo buvo užfiksuotos lygiosios, žr. →  .

Tačiau pagrindinė staigmena buvo Fabiano Karuano  eliminavimas iš varžybų. Tai atsitiko po to, kai  Rinatas Jumabajevas (2637) laimėjo partiją prieš antrąjį pasaulio reitingą (2820) turintį - Fabianą Karuaną. Sudėtingame valdovės gambito Karlsbado variante favoritas, siekdamas laimėti, sužaidė rizikingai - 17.g4.

R. Jumabajevui nepavyko tiksliai žaisti ir netrukus jam teko gelbėtis, aukojant valdovę. Vis tik žaidimas liko  keblus, nes tik vienos baltųjų klaidos (41.Vc4?) pakako, kad juodieji laimėtų figūrą ir partiją , žr. → . Kadangi pirmasis susitikimas  buvo pasibaigęs lygiosiomis, R. Jumabajevas laimėjo mačą (1,5:05) ir pateko į ketvirtąjį pasaulio taurės ratą.

13-ka mačų baigėsi lygiosiomis 1: 1, todėl jų nugalėtojai paaiškės, žaidžiant greitųjų partijų mačus.

 R.3. Mačų nugalėtojų išaiškinimas 

Netrūko staigmenų.  Anišas Giris (2780) iš Nyderlandų ir  Šahrijaras Mamedjarovas (2770) iš Azerbaidžano krito, žaidžiant  FIDE pasaulio taurės trečiojo rato greitųjų  partijų mačus. Jie nusileido atitinkamai:  Nodirbekui Abdusatorovui (2634) iš Uzbekijos ir  Haikui Martirosianui (2648) iš Armėnijos.

Mamedjarovas savo pirmąją klasikinę partiją jau buvo pralaimėjęs Martirosianui, kuris žaidžiant greitąsias partijas (25+10) įrodė, kad jo pergalė nebuvo aklas atsitiktinumas: laimėjęs juodosiomis figūromis pirmąją greitąją partiją, žr. →  , o antrąją, baigęs taikiai, Haikas iškopė į 4-ą ratą.

Kita staigmena - Anišo Giriio (2776), eliminavimas iš varžybų. Abi klasikines partijas prieš septyniolikmetį Nodirbeką Abdusatorovą (2634), jis baigė lygiosiomis ir atrodė, kad žaidžiant greitąsias, aštuntą vietą pasaulio reitinge užimančiam Anišui Giriui patekti į 4-ąjį ratą sunkumų neturėtų kilti.

Tačiau Uzbekistano (2634) ) vunderkindas Nodirbekas gerai sužaidė dvejas greitųjų (25 + 10) šachmatų  partijas: pirmojoje - įveikė Girį keblioje: turint po bokštą ir žirgą baigmėje, žr. → , o antrojoje, turėdamas sunkią poziciją, apsigynė, gi Giris, besistengdamas laimėti lyginę baigmę, darė klaidų ir galiausiai  pralaimėjo, žr. → .

Nelengvai ir vienas iš favoritų  Maksimas Vachier-Legravas (2760) pasiekė 4-ą ratą: teko žaisti 7-ias greitąsiąs, kol baltosiomis figūromis Armagedono žaibo partijoje įveikė Rusijos atstovą  Davidą Paravianą (2629) , žr. → .

Nukentėjusių grupėje buvo ir pajėgus rusas Jevgenijus Tomaševskis (2706), po lygiųjų pirmoje (25+10), pralaimėjęs 2-ąją greitąją  partiją Irano žaidėjui  Pėjai Idaniui (2614), žr. → . 

Ne mažai žaidėjų  savo užduotį išsprendė per pirmąsias dvi (25 +10) partijas, tai padarė: Vladislavas Artemjevas, Pavelas Ponkratovas, sugebėję nugalėti savo varžovus rezultatais 2:0, o taip pat, Etjenas Bekhu, Samas Šanklandas, Piotras Svidleris (1,5:0,5).

Tačiau kai kurie mačai vyko atkakliai. Toks buvo susitikimas tarp dviejų Indijos atstovų: Santošo Vidito Gudžračio (2726) ir Baskarano Adhibano (2660): teko žaisti dvi žaibo (5+3) partijas ir tik laimėjęs antrąją, žr. → , mačo nugalėtoju tapo Santošas Gudžratis (4,5:3,5).

Kova  tarp  vunderkindo  Ramešbabu Pragnanandhos  iš Indijos   ir  Michalo Krasenkovo iš Lenkijos baigėsi 15- mečio Ramešbabu naudai,  laimėjusiam abi greitąsias (25+10) partijas.

Buvo ir skaudžių nesėkmių. Antai, Radoslavas Vojtašekas (2687) įveikė  Maksimą Matlakovą (2688) 2:0. Nors pastarasis, pralaimėjęs baltaisiais pirmąją greitąją partiją, antrojoje  turėjo galimybių išlyginti mačo rezultatą, tačiau šias viltis pražudė viena netikėta jo klaida - 47…Vf2??, žr. → .

 4-as ratas 
4-ame pasaulio čempionato rate, praėję atranką per pirmuosius tris ratus, žaidė 32 didmeistriai, kurių ne maža dalis yra pasiekę pasaulinį lygį. Kiti -  geriausi savo šalių žaidėjai.

R4.1. Pirmoji partija
Dėmesio centre buvo antro Lenkijos numerio -  Radoslavo Vojtašeko (2687) ir pasaulio čempiono - Magnuso Karlseno (2847)  partija. Magnusas ėjimu  27…Ždxe5! inicijavo variantą, kuriame juodieji baltųjų karaliaus puolimui aukoja daug medžiagos.

Vis tik, Karlsenas pirmenybę teikė variantui, kuris laikomas stipriu, nors leidžia baltiesiems, paaukojus valdovę, išlaikyti subalansuotą poziciją.  Nors, iškeitus dalį figūrų, galutinė padėtis tebebuvo  sudėtinga, pasaulio čempiono siūlymu, buvo užfiksuotos lygiosios, žr. → .

Kitos kovos vyko atkakliai. Irano 3-ias pagal pajėgumą žaidėjas,  Aminas Tabatabai (2613), pademonstravęs pozicinį žaidimą, laimėjo žirgų baigmę prieš 2-ąjį  Indijos žaidėją - Pentalą Harikrišną (2730), žr. → .  

Kai kurios partijos vyko permainingai. Po sudėtingų debiutinių varžovo ėjimų JAV Samuelis Šenklendas (2691) buvo atsidūręs prastesnėje padėtyje ir netoli nuo pralaimėjimo, bet galiausiai išlygino padėtį. Nežiūrint to, jo varžovas Rinatas Jumabajevas (2637), žaidęs per daug ambicingai, pateko į sunkią padėtį ir pralaimėjo: lėmė gera Šenklando baigmių žaidimo technika, žr. → . 

Keturiems žaidėjams, pralaimėjusiems baltaisiais pirmąją partiją teks revanšuotis antrojoje. Tarp jų - du uzbekų didmeistriai: Nodirbekas Abdusatorovas (2634), pralaimėjęs Vasifui Durbaili (2606)  iš Azerbaidžano, žr. →   ir DM Javokhiras Sindarovas (2558), patekęs į varžovo,  
penkių   pasaulio šachmatų kompozicijų sprendimo čempionatų nugalėtojo DM Kacperio Pioruno (2608) iš Lenkijos, taktines pinkles, žr. → .

Nesėkmingai žaidė ir vienas iš dviejų Sočyje likusių JAV didmeistrių - 20-metis DM Džefris Siunas (2709), kuris pralaimėjo baltosiomis figūromis Indijos atstovui DM Viditui Gudžračiui (2726).  Siuno pozicija  pablogėjo, patekus jam į ceitnotą, žr. → .

Pirmoji partija parodė, kad 38-erių DM Etjenas Bekhu (2678) tebėra stiprus žaidėjas. To įrodymas -  pergalė prieš Rusijos DM Pavelą Ponkratovą (2630), žr. → . Šį rezultatą jis pasiekė, sužaidęs geriausią dienos partiją.).

R4.2. Antroji partija 
Dalyvių siekiai buvo skirtingi: vieni varžėsi kad išlygintų mačo rezultatą ir galėtų dėl patekimo į aštuntfinalį žaisti greitąsias partijas, o  kiti siekė pergalės, kad išvengtų lygiųjų ir nereiktų žaisti greitųjų partijų. 

Išlyginti mačo rezultatą pavyko vos dviem žaidėjams: Nodirbekui Abdusatorovui ir Pavelui Ponkratovui.

Uzbekistano žaidėjui Nodirbekui Abdusatorovui (2634), pralaimėjus pirmąją partiją prieš Vasifą Durarbaili (2625), reikėjo laimėti juodosiomis figūromis.  Tai jis pasiekė, kai pasinaudojęs pasyviu Vasifo žaidimu, įgijo palankią poziciją ir perėjo į geresnę baigmę. Nors varžovas atkakliai gynėsi ir Nodirbekas laimėjo tik po penkių sunkių žaidimo valandų, žr. → , bet tai leido jam  dėl pirmos vietos mače dar pakovoti, žaidžiant greitųjų partijų mačus.

Rusijos didmeistrio P. Ponkratovo (2629) pergalė buvo visai kitokia:  jis su Etjenu Bekhu (2678) vėl žaidė  aštrią partiją. Po debiuto prancūzo pozicija nebuvo prasta, tačiau vėliau jis darė klaidų, žr. → .

Aštuoni Indijos žaidėjai pradėjo FIDE pasaulio šachmatų taurės varžybas, o po 4-o rato jų liko tik vienas -  Viditas Gudžratis (2726), kuris žaisdamas antrąją partiją su amerikiečiu Džefriu Siunu (2709), radęs porą gerų ėjimų pasiekė aštuntfinalį, žr. → .

Kitas Indijos žaidėjas, Pentala Harikrišna (2730), pirmojoje partijoje buvo patyręs nesėkmę,  todėl antrojoje privalėjo revanšuotis. Atrodė, kad žaidžiant baltosiomis figūromis, tai jam galėtų pavykti.  Tačiau Irano didmeistris A.  Tabatabai (2613) atkakliai priešinosi ir, nors didžiąją baigmės dalį žaidė be  pėstininko, susitikimas baigėsi taikiai, žr. → . Tad Pentalai, nepavykus išlyginti mačo rezultato, teko palikti varžybas.

Kacperas Piorunas (2608) - vienas iš mažiau žinomų žaidėjų, lėtai, bet užtikrintai juda pirmyn - sužaidęs lygiosiomis su Javokhiru Sindarovu (2558) , žr. → , jis pateko į aštuntfinalį. Tai geriausias Kacpero pasirodymas, žaidžiant pasaulio taurės varžybose.

Tuo tarpu Magnusas Karlsenas (2847), atakavo varžovo karalių. Atrodė, kad jis jau triuškina Radoslavą Vojtašeką (2691) iš Lenkijos, tačiau jo paties karalius taip pat nebuvo saugus. Pagrindinis partijos posūkis įvyko po to, kai Karlsenas, vietoj 25.Bxh7, pasirinko 25.Rc2. Partija pasibaigė lygiosiomis, žr. →   ir pasaulio čempionui dėl patekimo į aštuntfinalį dar  teks su rungtis  lenku, žaidžiant greitąsias partijas.

18-metis didmeistris iš Serbijos Velimiras Ivičius (2582) buvo arti aštuntfinalio: jis sužaidė puikią partiją prieš Dmitrijų Andreikiną (2724), bet pasiekęs laimėtiną padėtį, nerado tęsinio kaip nuo amžino šacho apginti savo karalių, žr. → . Tad mačas baigėsi lygiosiomis.

Haikui Martirosianui (2632)  Semui Šeanklandui (2709) pakako lygiųjų, kad patektų į sekantį ratą.

Irano DM Pėjai Idaniui (2614) iki šiol sekėsi neblogai: pirmąją partiją jis buvo sužaidęs lygiosiomis, bet Lenkijos DM Janas-Kšištofas Duda (2738), būsimasis taurės laimėtojas,  pranoko jį antrosios partijos   Rusiškosios partijos vidurio žaidime, žr. → .

Pasibaigus antrosioms  4-o rato partijoms, paaiškėjo, kad 8 žaidėjai jau yra patekę į aštuntfinalį,  o dar, 16-kai, kurių mačai baigėsi lygiosiomis, dėl  aštuonoų kelialapių, teks dar kautis greitųjų partijų mačuose.

 R.4. Mačų nugalėtojų išaiškinimas 

Po  dviejų klasikinių partijų 4-ame rate, aštuoniuose mačuose nebuvo paaiškėjęs nugalėtojas, todėl žaidžiant greitąsias partijas, sprendėsi kas laimės savo mačus.

Nors lenkas Radoslavas Vojtašekas, žaisdamas klasikines partijas, atkakliai priešinosi  pasaulio čempionui, tačiau žaidžiant greitąsias, kad patektų į aštuntfinalį  Magnusui Karlsenui pakako dviejų partijų.

Po juodosiomis figūromis lygiųjų pirmojoje greitųjų (25+10)  partijoje, žr. → , Karlsenas, baltosiomis, spaudė  juoduosius Nimcovičiaus gynyboje.  Rodoslavas galėjo išlaikyti pusiausvyrą, jei būtų paėjęs 18…Žc6 vietoj 18…Ža6?. Po šio netikslumo visa kita, atliko žinoma Karlseno baigmių žaidimo technika , žr. → .

Ilgai neužtruko, kovodami dėl  patekimo į kitą etapą: Aleksandras Griščiukas (2778) bei Etjenas Bekhu (2678). Jie, žaisdami greitąsias (25+10) įveikė rezultatais 1,5:0,5 didmeistrius: Antoną Korobovą (2683), žr. →  iš Ukrainos ir Pavelą Ponkratovą (2629), žr. → , iš Rusijos.

Nikita Vitiugovas (2724) yra pajėgus žaidėjas:  to įrodymas -  dvi klasikinės partijos su Piotru Svidleriu (2714). Tačiau Piotras sėkmingiau žaidė greitąsias partijas (1.5:0.5), žr. →  .

Toliau stebino puikus jaunojo serbo Velimiro Ivičiaus  žaidimas.
Vis dar 18-kos, neturintis aukšto reitingo (2582), jis 1,5–0,5 laimėjo prieš Robertą Hungaskį (2514) iš JAV, Franciską Valjechą Ponsą ( 2710) iš Ispanijos ir Matiasą Bliuebaumą (2669) iš Vokietijos, o 4-ame rate, žaisdamas greitąsias (25+10) partijas, 2:0 veikė Rusijos DM Dmitrijų Andreikiną (2724), žr. →   bei →  ir pateko į aštuntfinalį.

19-mečiui Rusijos didmeistriui Andrejui Jesipenkai (2716) teko užtrukti ilgiau: laimėjęs pirmąją greitųjų (10 + 10) partiją prieš savo tautietį DM Danilą Dubovą (2714), žr. → , o antrąją baigęs lygiosiomis, jis laimėjo mačą (2,5:1,5).

Taip pat, ir Sergejui Karjakinui (2757), kuris bendru rezultatu (2,5:1,5) įveikė Vladislavą Artemjevą (2704). Sergejus nors ir pralaimėjo pirmają greitųjų (25+10) partiją, žr. → , bet atsigriebęs per  antrają, žr. →  , žaidė papildomą greitųjų (10+10) mačą. Jame pirmojoje  partijoje pasiekęs pergalę, žr. → , o antrąją, baigęs lygiosiomis, žengė į taurės varžybų aštuntfinalį.

Atkakli kova vyko tarp   DM Vasifo Durarbaili (2606) iš Azerbaidžano ir DM Nodirbeko Abdusatorovo (2634) iš Uzbekijos. Kad laimėtų mačą varžovams teko iš viso sužaisti šešias partijas, iš kurių  - nei viena nesibaigė lygiosiomis. Greitosiose (25+10)  partijose, laimėjęs pirmąją, pirmavo Abdusatorovas, žr. → , tačiau Durarbaili, sekančioje, juodosiomis figūromis, revanšavosi , žr. → , o vėliau laimėjo ir abi (10+10) greitąsias.

 Aštuntfinalis 

Pastaba. Skaičius prieš šachmatininko pavardę yra jo vieta galutiniame dalyvių sąraše.

 Mačai dėl medalių 

 Dėl trečios vietos 
 Šalis  Žaidėjas  Reitingas  01  02  Taškai Magnusas Karlsenas 2847  11 2 (+2,-0=0) Vladimiras Fedosejevas  2696 0 0  0 (+0,-2,=0) Mačo partijos

 Dėl pirmos vietos 

 Šalis  Žaidėjas  Reitingas  01  02  Taškai Janas-Kšištofas Duda 2729  ½1 1½ (+1,-0=1) Sergejus Kariakinas  2757 ½ 0  ½ (+0,-1,=1) Mačo partijos

 Lietuvos šachmatininkai taurės varžybose 
Varžybų žaidėjų atrankos išplėtimas suteikė galimybę pirmosioms 100 federacijų pagal reitingą, tarp jų ir 49-oje vietoje esančiai Lietuvai, deleguoti po vieną žaidėją. LŠF sprendimu atstovauti Lietuvai pasirinktas 2020 m. šalies čempionato nugalėtojas – FM Karolis Jukšta.

Pirmajame rate Karolio oponentu buvo – 33 m. didmeistris Arikas Braunas (2609), turintis 191-ąjį pasaulio reitingą. Jis – atstovavo Vokietijai, o į pasaulio taurės varžybas pateko iš Europos atrankos turnyro, kur atrankos 2-jų partijų mače 1.5:0.5 įveikė DM iš Rusijos – Aleksandrą Rachmanovą (2651).

Pirmąją mačo partiją, juodaisiais žaidęs K. Jukšta baigė lygiosiomis. Nepavykus Karoliui išnaudoti iniciatyvos valdovės sparne, varžovas perėmė iniciatyvą. Vis tik, išradingai ginantis, juodiesiems valdovių baigmėje pavyko surasti amžiną šachą baltųjų  karaliui ir buvo užfiksuotos lygiosios.

O antrojoje partijoje, baltosioms figūroms vadovavusiam lietuviui, po debiuto nepavyko pasiekti persvaros. A. Braunas, paaukojęs pėstininką, pasinaudojo iniciatyva valdovės sparne ir pradėjo grasinti silpniems a ir b pėstininkams, kurių išlaikyti baltiesiems nepavyko.

Pralaimėjęs pirmajame rate mačą varžovui, Karolis savo pirmą pasirodymą FIDE pasaulio taurėje baigė, o A. Braunui sekančiame rate teko nusileisti 2009 m. pasaulio šachmatų taurės varžybų nugalėtojui, stipriausiam Izraelio šachmatininkui – DM Borisui Gelfandui (rtg. 2675).

 Šalis  Žaidėjas  Reitingas  01  02  Taškai Arikas Braunas 2609   ½1 1½ (+1,-0=1) Karolis Jukšta  2438 ½  0  ½ (+0,-1,=1) Mačo partijos

 Šaltiniai 

 Nuorodos 
 2021 m. FIDE pasaulio taurės dalyviai, patekę hibridinėse varžybose
 Turnyro medis su rezultatais 
 2021 m. pasaulio šachmatų taurė
 Didmeistris Janas -Kšištofas Duda 2021 m. Pasaulio šachmatų taurės varžybų nugalėtojas
 Janas-Kšištofas Duda laimi prieš pasaulio čempioną Magnusą Karlseną 
 Jano Kšištofo Dudos interviu po varžybų

Kategorija:Pasaulio šachmatų taurė